भारतीय टीम अश्विन के साथ रवींद्र जडेजा और चाइनामैन कुलदीप यादव को अपने साथ दौरे पर लेकर गई है। अगर भारतीय टीम दो स्पिनरों पर दांव लगाती है तो अश्विन के साथ रवींद्र जडेजा को उतारा जा सकता है। भारतीय टीम मैनेजमेंट अगर लॉर्ड्स के मैदान पर दो स्पिनरों के साथ उतरेगी तो ऐसे में हार्दिक पांड्या को बाहर का रास्ता दिखाया जा सकता है। हार्दिक ने एजबेस्टन टेस्ट में एक भी विकेट हासिल नहीं किया था। इसके अलावा पिच के सूखने और गर्मी के कारण इस मैच में रिवर्स स्विंग भी मिल सकती है। ऐसे में मुहम्मद शमी को फायदा होगा।